**The Dow Chemical Company** (NYSE: DOW) er et amerikansk multinasjonalt selskap med hovedkvarter i Midland i delstaten Michigan. Per 2007 er det den nest største kjemiske produsenten i verden (etter BASF), og per februar 2009 det tredje største kjemiske industriselskapet i verden etter markedskapitalisering (etter BASF og DuPont).

Dow Chemical er en leverandør av plast, kjemikalier og landbruksprodukter med tilstedeværelse i mer enn 175 land og har over 52 000 ansatte over hele verden. Det bruker mer enn 1 milliard amerikanske dollar årlig for forskning og utvikling. Selskapets uttalte formål under dets nåværende administrerende direktør, Andrew N. Liveris, er: «Å innovere på en lidenskapelig måte hva som er viktig for menneskelig fremgang ved å tilby bærekraftige løsninger til våre kunder» med visjonen: «Å være det mest lønnsomme og best ansette vitenskapsbaserte kjemiselskapet i verden.»

Selskapet ble grunnlagt i 1897 av den canadiskfødte kjemikeren Herbert Henry Dow, som hadde oppfunnet en ny metode for uttak av brom som lå under bakken i saltlake i Midland, Michigan. Mens selskapet til å begynne med bare solgte blekemidler og kaliumbromid, har Dow i dag syv store virksomme segmenter som hver tilbyr et bredt spekter av produkter. Selskapets samlede omsetning i 2005 var 46,3 milliarder dollar, med en nettoinntekt på 4,6 milliarder dollar. Dow har rundt 105 000 aksjonærer notert på New York Stock Exchange.

Dow har blitt kalt «kjemiselskapenes kjemiske selskap» ettersom de fleste av selskapets produkter blir solgt til andre produsenter i stedet for til sluttbrukere. Til forskjellige tider har Dow også solgt direkte til kunder, hovedsakelig i markedene for menneske- og dyrehelse Human samt forbrukervarer. 

Dow Chemical er medlem av American Chemistry Council («Det amerikanske kjemirådet»). Selskapet har vært i søkelyset de siste årene i forbindelse med Union Carbide og Bhopal-katastrofen, som drepte tusener av indere i 1984.

Referanser
----------

1. ↑  .
2. ↑  .
3. ↑  ; *Form 10-K*.
4. ↑  The Dow Chemical Company information and related industry information from Hoover's United Kingdom (UK)
5. ↑  «Dow's vision statement». Besøkt 28. november 2007.
6. ↑  «Hall of Fame Inventor Profile». National Inventors Hall of Fame. Arkivert fra originalen 21. april 2007. Besøkt 24. juni 2006.
7. ↑  «Corporate Profile» (PDF). The Dow Chemical Company. Besøkt 24. juni 2006.
8. ↑  «Fast Facts». The Dow Chemical Company. Arkivert fra originalen 21. juni 2006. Besøkt 24. juni 2006.
9. ↑  «Quote from John Tysse, Dow vice-president of sales and marketing». Besøkt 28. november 2007.

Videre lesing
-------------

* Ray H. Boundy, J. Lawrence Amos. (1990). *A History of the Dow Chemical Physics Lab: The Freedom to be Creative*. M. Dekker. ISBN 0824780973.
* E. Ned Brandt. (2003). *Growth Company: Dow Chemical's First Century*. Michigan State University Press. ISBN 0-87013-426-4
* Don Whitehead and Max Dendermonde. (1968). *The Dow Story: The History of the Dow Chemical Company*. McGraw-Hill. ISBN 9080009997.

Eksterne lenker
---------------

* (en) Offisielt nettsted Rediger på Wikidata

* (en) Dow Chemical Company – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA
 |